CELEX: 
Language: sl
Date: 2020-12-17 00:00:00
Title: SKLEP KOMISIJE (EU) .../… o pristojbinah, ki se plačajo Agenciji Evropske unije za sodelovanje energetskih regulatorjev za zbiranje, obdelavo in analizo informacij ter ravnanje z informacijami, sporočenimi na podlagi Uredbe (EU) št. 1227/2011 Evropskega parlamenta in Sveta

SKLEP KOMISIJE (EU) .../…
            
            
               z dne 17.12.2020
            
            
               o pristojbinah, ki se plačajo Agenciji Evropske unije za sodelovanje energetskih regulatorjev za zbiranje, obdelavo in analizo informacij ter ravnanje z informacijami, sporočenimi na podlagi Uredbe (EU) št. 1227/2011 Evropskega parlamenta in Sveta
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2019/942 Evropskega parlamenta in Sveta z dne 5. junija 2019 o ustanovitvi Agencije Evropske unije za sodelovanje energetskih regulatorjev
                  1
                in zlasti člena 32(2) Uredbe,
            
            
               ob upoštevanju naslednjega:
            
            
               (1)Za odprto in pošteno konkurenco na notranjem trgu električne energije in plina ter zagotavljanje enakih konkurenčnih pogojev za udeležence na trgu morajo biti veleprodajni energetski trgi celoviti in pregledni. Z Uredbo (EU) št. 1227/2011 Evropskega parlamenta in Sveta
                  2
                je vzpostavljen obsežen okvir za dosego tega cilja. 
            
            
               (2)Uredba (EU) št. 1227/2011 nalaga Agenciji Evropske unije za sodelovanje energetskih regulatorjev (v nadaljnjem besedilu: Agencija) spremljanje veleprodajnih energetskih trgov, da bi v tesnem sodelovanju z nacionalnimi regulativnimi organi in drugimi nacionalnimi organi zagotovila učinkovit nadzor trgov. S točko (b) člena 32(1) Uredbe (EU) 2019/942 se uvajajo pristojbine za boljše financiranje Agencije ter kritje stroškov v zvezi s to funkcijo spremljanja in nadzora. Več finančnih sredstev, ki bodo na voljo Agenciji, bi ji moralo omogočiti tudi boljšo kakovost storitev, ki jih opravlja za subjekte, ki sporočajo podatke in, če je ustrezno, za udeležence na trgu nasploh.
            
            
               (3)Zakonodajalec v členu 32 Uredbe (EU) 2019/942 določa področje uporabe in osnovna načela sistema pristojbin, Komisiji pa naložil, da določi pristojbine in način njihovega plačevanja. 
            
            
               (4)V skladu s členom 32(2) Uredbe (EU) 2019/942 je bilo opravljeno javno posvetovanje ter posvetovanje z upravnim odborom Agencije in odborom regulatorjev. Javno posvetovanje je dopolnila delavnica z zainteresiranimi stranmi, na katero so bili vabljeni vsi subjekti, ki jim je namenjen sedanji sistem pristojbin, ter združenja teh subjektov ali drugih udeležencev na trgu.
            
            
               (5)Delegirana uredba Komisije (EU) št. 2019/715
                  3
                je okvirna finančna uredba za organe, ki jih je ustanovila Unija na podlagi Pogodbe o delovanju Evropske unije in Pogodbe o ustanovitvi Evropske skupnosti za atomsko energijo ter so pravne osebe in prejemajo prispevke v breme proračuna Unije. Agencija je tak organ in je v skladu z Delegirano uredbo Komisije (EU) 2019/715 sprejela svoja pravila financiranja, finančno uredbo Agencije
                  4
               , ki ne odstopajo od pravil v skladu z Delegirano uredbo Komisije (EU) 2019/715.
            
            
               (6)Programski dokument Agencije, pripravljen v skladu s členom 20 Uredbe (EU) 2019/942 in členom 32 finančne uredbe Agencije, vsebuje letni in večletni program ter v tej zvezi podrobno določa naloge Komisije in vire, ki bodo uporabljeni za te naloge. Programski dokument je zato primerno orodje za določitev tistih stroškov, ki so upravičeni do kritja iz pristojbin v skladu s točko (b) člena 32(1) Uredbe (EU) 2019/942.
            
            
               (7)Upravičeni stroški bi morali vključevati stroške, ki Agenciji nastanejo zaradi zbiranja podatkov v skladu z Izvedbeno uredbo Komisije (EU) št. 1348/2014
                  5
               , pa tudi zaradi izvajanja katere koli druge naloge ali dejavnosti v skladu z Uredbo (EU) št. 1227/2011 v zvezi z ravnanjem z zbranimi informacijami, njihovo obdelavo in analizo, da bi se zagotovila celovitost in preglednost veleprodajnih energetskih trgov. V skladu s členom 20 Uredbe (EU) 2019/942 Komisija poda mnenje o osnutku programskega dokumenta Agencije, vključno s predlogi Agencije glede tega, kateri stroški se štejejo za upravičene do kritja iz pristojbin.
            
            
               (8)V skladu s členom 31 Uredbe (EU) 2019/942 bi se morala Agencija financirati pretežno iz splošnega proračuna Unije. Prihodki iz pristojbin zato ne bi smeli presegati prispevek za Agencijo iz proračuna Unije.
            
            
               (9)Da bi zagotovili pregled nad tem, da se pristojbine uporabljajo samo za kritje upravičenih stroškov in da se Agencija še naprej financira pretežno iz splošnega proračuna Unije, bi bilo treba v konsolidiranem letnem poročilu o dejavnostih, pripravljenem v skladu s členom 48 finančne uredbe Agencije, navesti informacije o različnih virih prejetih prihodkov in uporabi teh prihodkov.
            
            
               (10)Udeleženci na trgu se morajo registrirati pri regulativnih organih držav članic v skladu s členom 9 Uredbe (EU) št. 1227/2011. Stranke, ki poročajo, imenovane tudi registrirani mehanizmi poročanja, so udeleženci na trgu ali subjekti, ki poročajo v imenu udeležencev na trgu; izpolnjujejo tehnične in organizacijske zahteve, da bi zagotovile učinkovito, uspešno in varno izmenjavo informacij ter ravnanje z njimi za namene sporočanja informacij v skladu s členom 8 Uredbe (EU) št. 1227/2011 in Izvedbeno uredbo (EU) št. 1348/2014. Registrirani mehanizmi poročanja se morajo registrirati neposredno pri Agenciji, zato bi morali pristojbine plačati oni.
            
            
               (11)Računi, ki se pošljejo registriranim mehanizmom poročanja, bi morali zajemati informacije o izračunu pristojbine, da bodo imeli registrirani mehanizmi poročanja pregled nad tem, kako različni udeleženci na trgu, za katere sporočajo podatke, prispevajo k zaračunani pristojbini. Da ne bi prihajalo do nepotrebnega finančnega obremenjevanja registriranih mehanizmov poročanja, bi moralo biti v dogovoru z Agencijo omogočeno obročno plačevanje visokih računov. Odločitev o tem, kolikšen del stroškov, ki so jih imeli zaradi obveznosti plačevanja pristojbin Agenciji, si lahko operaterji prenosnih sistemov električne energije ali plina, ki so registrirani mehanizmi za poročanje, povrnejo od uporabnikov omrežja preko omrežnin, je v pristojnosti regulativnih organov držav članic v skladu s členom 59(1) Direktive (EU) 2019/944 Evropskega parlamenta in Sveta
                  6
                in členom 41(1) Direktive 2009/73/ES Evropskega parlamenta in Sveta
                  7
               .
            
         
         
            
               (12)V skladu s členom 32(2) Uredbe (EU) 2019/942 bi morale biti pristojbine sorazmerne s stroški zadevnih storitev, opravljenih na stroškovno učinkovit način, in bi morale zadostovati za kritje teh stroškov, njihov znesek pa bi moral biti določen v taki višini, da bi bilo zagotovljeno, da bodo nediskriminatorne in da udeležencem na trgu ali subjektom, ki poročajo v njihovem imenu, ne bodo nalagale nepotrebnega finančnega ali upravnega bremena. 
            
            
               (13)Glavni povzročitelji stroškov zadevnih storitev in s tem upravičenih stroškov Agencije so število registriranih mehanizmov poročanja, število udeležencev na trgu, za katere poročajo, ter znesek in značilnosti podatkov, ki jih sporočajo. Da bi pristojbine odražale te povzročitelje stroškov, bi morala biti pristojbina, ki jo mora plačati vsak registrirani mehanizem poročanja, kombinacija pavšalnega zneska, komponente pavšalne članarine, in spremenljivega zneska, komponente pristojbine na podlagi evidence transakcij, odvisne od števila udeležencev na trgu, za katere registrirani mehanizem za poročanje sporoča podatke, ter količine in značilnosti sporočenih podatkov.
            
            
               (14)Pavšalni znesek bi moral odražati stroške Agencije za obdelavo prijav za registracijo registriranih mehanizmov poročanja ter za zagotavljanje stalne skladnosti že registriranih mehanizmov poročanja z zahtevami iz člena 11 Izvedbene uredbe (EU) št. 1348/2014. Ker ti stroški Agenciji nastanejo ne glede na to, ali registrirani mehanizmi poročanja sporočajo evidence transakcij ali temeljne podatke, bi morali pavšalni znesek plačati vsi registrirani mehanizmi poročanja.
            
            
               (15)Da ne bi prihajalo do nepotrebne finančne obremenitve registriranih mehanizmov poročanja, bi moral spremenljivi znesek iz člena 6 odražati število sporočenih evidenc transakcij, ki je povezano z obsegom trgovanja in posledično z možnimi prihodki registriranih mehanizmov poročanja. Pri spremenljivi komponenti bi bilo treba upoštevati, da veliko registriranih mehanizmov poročanja sporoča podatke za več udeležencev na trgu, ki pogosto delujejo na več organiziranih mestih trgovanja in uporabljajo različne kanale za trgovanje.
            
            
               (16)Točki (b) in (c) člena 4(1) Izvedbene uredbe (EU) št. 1348/2014 iz stalnega poročanja na podlagi Uredbe (EU) št. 1227/2011 izključujeta male proizvajalce električne energije in plina, ki pogosto proizvajajo energijo iz obnovljivih virov. Uvedba pristojbin zato takih proizvajalcev ne bi smela finančno obremeniti.
            
            
               (17)Temeljne podatke, kot so informacije v zvezi z zmogljivostjo in uporabo objektov za proizvodnjo, hrambo, porabo ali prenos električne energije in zemeljskega plina ali v zvezi z zmogljivostjo in uporabo objektov za utekočinjeni zemeljski plin, Agencija zbira samo za dopolnitev zbranih evidenc transakcij, kot so naročila, trgovanje, nestandardne pogodbe ali pogodbe o prenosu. Temeljni podatki zato ne bi smeli biti vključeni v izračun spremenljive komponente pristojbine. Ker pa je status registriranega mehanizma poročanja sam po sebi velik povzročitelj stroškov za Agencijo, bi morali registrirani mehanizmi poročanja, ki sporočajo temeljne podatke, vseeno plačati pavšalno komponento pristojbine.
            
            
               (18)Za učinkovito odkrivanje zlorab trga Agencija ne zbira samo podatkov o trgovanju in drugih pogodbah, ampak tudi precej podatkov v naročilih za trgovanje, izdanih na organiziranih mestih trgovanja, kot so energetske borze. Zato bi morala biti v sistemu pristojbin zajeta tudi naročila za trgovanje, da bo zagotovljena sorazmernost stroškov. Iz istih razlogov bi morale biti v sistemu pristojbin zajete tudi informacije o življenjskem ciklu.
            
            
               (19)Sistem pristojbin ne bi smel biti diskriminatoren do trgovanja na organiziranih mestih trgovanja. Za trgovanje z veleprodajnimi energetskimi proizvodi v zvezi z dobavo električne energije ali zemeljskega plina na organiziranih mestih trgovanja je značilna višja raven standardizacije od trgovanja s takimi proizvodi zunaj organiziranih mest trgovanja. Poleg tega sporočene evidence transakcij, opravljenih na organiziranih mestih trgovanja, vključujejo naročila za trgovanje. Razvoj trga glede trgovanja s pogodbami o dobavi električne energije ali zemeljskega plina, kot je algoritemsko in visokofrekvenčno trgovanje, postaja vse pomembnejši, zaradi česar se v primerjavi s pogodbami o dobavi, sklenjenimi zunaj organiziranih mest trgovanja, z organiziranih mest trgovanja sporoča vse več naročil za trgovanje s standardno pogodbo o dobavi. Evidence transakcij o veleprodajnih energetskih proizvodih v zvezi z dobavo električne energije ali zemeljskega plina, ki izvirajo z organiziranih mest trgovanja, bi bilo treba pri izračunu spremenljive komponente pristojbine zato ponderirati drugače kot tiste, ki izvirajo zunaj organiziranih mest trgovanja. 
            
            
               (20)Za veleprodajne energetske proizvode v zvezi s prenosom električne energije ali zemeljskega plina je značilna podobna raven standardizacije pogodb ne glede na to, ali se z njimi trguje zunaj organiziranih mest trgovanja ali na njih, konkurence med trgovanjem na organiziranih mestih trgovanja in trgovanjem zunaj njih pa je le malo. V primeru takih proizvodov sistem pristojbin ne bi smel razlikovati med evidencami transakcij, ki izvirajo z organiziranih mest trgovanja, in tistimi, ki izvirajo zunaj organiziranih mest trgovanja. 
            
            
               (21)Ker pristojbine v celoti določa ta sklep, ki je podlaga, na kateri Agencija določi zneske terjatev, bi morali biti računi skladno s členom 71 finančne uredbe Agencije bremepisi.
            
            
               (22)V skladu s členom 71 finančne uredbe Agencije Agencija opravlja storitve samo, potem ko je bila ustrezna pristojbina plačana v celoti. Ker se pristojbine izračunavajo na podlagi števila evidenc transakcij, sporočenih prejšnje leto, je mogoče določiti terjatve in poslati račune samo ob začetku vsakega leta. Kljub temu bi moralo biti omogočeno, da registrirani mehanizmi poročanja sporočajo podatke Agenciji nepretrgano, torej tudi, še preden plačajo račun za zadevno leto. Če pa registrirani mehanizem poročanja ne plača računa do roka zapadlosti, mora Agencija imeti možnost, da subjektu onemogoči sporočanje podatkov, čeprav je registriran v skladu s členom 11 Izvedbene uredbe (EU) št. 1348/2014.
            
            
               (23)Leto 2021 bi moralo biti prvo leto, v katerem morajo registrirani mehanizmi poročanja plačati pristojbine za kritje upravičenih stroškov, navedenih v programskem dokumentu, ki ga v skladu s členom 20 Uredbe (EU) 2019/942 sprejme upravni odbor Agencije do 31. decembra 2020.
            
            
               (24)Registrirani mehanizmi poročanja bi morali imeti možnost, da ob začetku izvajanja sistema pristojbin razmislijo o tem, ali želijo biti še naprej registrirani pri Agenciji. Zato bi jim moralo biti omogočeno, da tudi po prejemu računa za letno pristojbino Agencijo obvestijo, da ne želijo biti več registriran mehanizem poročanja, in s tem niso več dolžni plačati računa. V tem primeru bi morali imeti dovolj časa, da uvedejo alternativne rešitve za izpolnjevanje svojih obveznosti na podlagi Uredbe (EU) št. 1227/2011, npr. z uporabo storitev drugega registriranega mehanizma poročanja. V letih po prvem letu bi moralo biti registriranim mehanizmom poročanja omogočeno, da se do konca vsakega leta odločijo, ali želijo ohraniti ta status ali ne, in niso upravičeni do povračila pristojbin ali oprostitve plačila zapadlih pristojbin.
            
            
               (25)V skladu s členom 32(2) Uredbe (EU) 2019/942 mora Komisija redno pregledovati višino pristojbin. To bi morala opraviti hkrati z vrednotenjem uspešnosti Agencije v skladu s členom 45 Uredbe (EU) 2019/942. Ta zahteva Komisiji ne preprečuje, da bi višino pristojbin pregledala neodvisno od tega vrednotenja.
            
            
               (26)Ta sklep bi moral začeti veljati tretji dan po objavi, saj se programski dokument Agencije za obdobje 2021–2023 iz člena 3(1) in (2) sprejme decembra 2020. Ker bi moralo biti leto 2021 prvo leto, v katerem morajo registrirani mehanizmi poročanja plačevati pristojbine, se ta sklep Komisije, razen člena 3(1) in 3(2), ne bi smel uporabljati od začetka veljavnosti, temveč od 1. januarja 2021 –
            
            
               SPREJELA NASLEDNJI SKLEP: 
            
            
               Člen 1
            
            
               Predmet urejanja 
            
            
               Ta sklep določa pristojbine in način njihovega plačevanja Agenciji Evropske unije za sodelovanje energetskih regulatorjev (v nadaljnjem besedilu: Agencija) za zbiranje, obdelavo in analizo informacij ter ravnanje z informacijami, ki jih udeleženci na trgu ali subjekti, ki poročajo v njihovem imenu, sporočajo v skladu s členom 8 Uredbe (EU) št. 1227/2011.
            
            
               Člen 2
            
         
         
            
               Opredelitve pojmov
            
            
               V tej uredbi se uporabljata opredelitvi pojmov „temeljni podatki“ in „organizirano mesto trgovanja“ iz člena 2(1) in (4) Izvedbene uredbe (EU) št. 1348/2014.
            
            
               Poleg tega se uporabljajo še naslednje opredelitve pojmov:
            
            
               (1) „registrirani mehanizem poročanja“ pomeni subjekt, ki je registriran pri Agenciji v skladu s členom 11 Izvedbene uredbe (EU) št. 1348/2014 za namene sporočanja evidenc transakcij ali temeljnih podatkov;
            
            
               (2)„evidence transakcij“ pomeni posamezne podatke, ki vsebujejo podrobnosti o trgovanju, naročilu za trgovanje ali pogodbi ali informacije o življenjskem ciklu, kot so spremembe, predčasna odpoved ali popravki trgovanja, naročil za trgovanje ali pogodb, ki se Agenciji sporočijo v skladu s členom 3 Izvedbene uredbe (EU) št. 1348/2014;
            
            
               (3)„udeleženec na trgu“ pomeni subjekt, ki je registriran pri nacionalnem regulativnem organu v državi članici v skladu s členom 9 Uredbe (EU) št. 1227/2011.
            
            
               Člen 3
            
            
               Stroški, ki se krijejo iz pristojbin
            
            
               1.Programski dokument, vključno s proračunom, ki ga sprejme upravni odbor Agencije do 31. decembra vsako leto v skladu s členom 20 Uredbe (EU) 2019/942 (v nadaljevanju: programski dokument), določa stroške, ki so v naslednjem letu upravičeni do financiranja iz pristojbin, in podaja oceno o višini upravičenih stroškov, za katere je predvideno financiranje iz pristojbin, za nadaljnji dve leti. Upravičeni stroški so stroški, vključno z režijskimi stroški, ki Agenciji nastanejo zaradi zbiranja, obdelave in analize informacij, ki jih sporočajo registrirani mehanizmi poročanja, ter ravnanja s temi informacijami. 
            
            
               2.Programski dokument določa znesek, ki se v naslednjem letu krije iz pristojbin. Ta znesek:
            
            
               (a)ne presega upravičenih stroškov iz odstavka 1;
            
            
               (b)je nižji od prispevka Unije za Agencijo v skladu s proračunom Unije za zadevno leto.
            
            
               3.Agencija v konsolidiranem letnem poročilu o dejavnostih v skladu s členom 48 finančne uredbe Agencije zagotovi podrobne informacije o zneskih pobranih pristojbin in stroških, ki so se krili iz pristojbin v preteklem letu. Agencija zadevne oddelke tega poročila objavi.
            
            
               Člen 4
            
            
               Obveznost plačila pristojbin
            
            
               1.Vsak registrirani mehanizem poročanja plača letno pristojbino, izračunano v skladu s členom 5. Vse pristojbine se plačujejo v eurih.
            
            
               2.Agencija vsako leto do 31. januarja vsakemu registriranemu mehanizmu poročanja pošlje račun za letno pristojbino, ki zapade v plačilo v štirih tednih. V računu so navedene podrobne informacije o načinu izračuna pristojbine. Agencija in registrirani mehanizem poročanja se lahko dogovorita, da se računi nad 250 000 eurov plačajo na obroke. Zadnji obrok zapade v plačilo najpozneje 30. septembra.
            
            
               3.Če subjekt zaprosi za status registriranega mehanizma poročanja, mu Agencija pošlje račun v višini 50 % komponente pavšalne članarine iz točke (a) člena 5(1) in prošnji ugodi šele, ko je račun plačan. Če Agencija prošnjo zavrne, ker subjekt ne izpolnjuje zahtev iz člena 11 Izvedbene uredbe (EU) št. 1348/2014, subjekt ni upravičen do povračila plačane pristojbine. Po registraciji subjekta kot registriranega mehanizma poročanja Agencija subjektu pošlje račun za preostali del pristojbine v višini 50 % komponente pavšalne članarine v skladu s točko (a) člena 5(1) ter (razen če registrirani mehanizem poročanja izjavi, da bo sporočal samo temeljne podatke) komponente na podlagi evidence transakcij v skladu s členom 6(4).
            
            
               4.Registrirani mehanizmi poročanja, ki niso več registrirani pri Agenciji, niso upravičeni do povračila plačanih pristojbin ali oprostitve plačila zapadlih pristojbin. Plačajo celotno pristojbino za zadevno leto, razen če so Agencijo do 31. decembra prejšnjega leta obvestili, da ne želijo biti več registrirani pri Agenciji.
            
            
               Člen 5
            
         
         
            
               Izračun posameznih letnih pristojbin
            
            
               1.Letna pristojbina, ki jo mora plačati registrirani mehanizem poročanja, je vsota naslednjih komponent:
            
            
               (a)komponente pavšalne članarine v višini 9 000 eurov;
            
            
               (b)komponente pristojbine na podlagi evidence transakcij, izračunane v skladu s členom 6, razen če registrirani mehanizem poročanja sporoča samo temeljne podatke;
            
            
               (c)če je ustrezno, pozitivnega ali negativnega zneska popravka za odpravo razlik med komponento pristojbine na podlagi evidence transakcij, plačano v prejšnjem letu, in komponento pristojbine na podlagi evidence transakcij, ki bi bila plačana v skladu z dejanskim poročanjem v navedenem letu.
            
            
               Znesek popravka iz točke (c) prvega pododstavka se izračuna tako, da se komponenta pristojbine na podlagi evidence transakcij, izračunana v prejšnjem letu, odšteje od komponente pristojbine na podlagi evidence transakcij, izračunane v tekočem letu.
            
            
               Pri registriranem mehanizmu poročanja, ki je bil prejšnje leto registriran na novo, se znesek popravka iz točke (c) prvega pododstavka izračuna tako, da se znesek iz člena 6(4) odšteje od komponente pristojbine na podlagi evidence transakcij, izračunane za tekoče leto v skladu s členom 6(5), deljene s 365 in pomnožene s številom koledarskih dni od datuma registracije do konca preteklega leta.
            
            
               Negativni znesek popravka iz točke (c) prvega pododstavka ne sme biti višji od komponente pristojbine na podlagi evidence transakcij, izračunane za tekoče leto.
            
            
               2.Če bi vsota posameznih pristojbin, izračunana za vsak registrirani mehanizem poročanja v skladu z odstavkom 1, presegala znesek, ki se krije iz pristojbin v skladu s členom 3(2), se posamezna pristojbina, ki jo bo moral plačati vsak registrirani mehanizem poročanja, zmanjša tako, da se pomnoži s faktorjem zmanjšanja, ki se izračuna:
            
            
            
               Člen 6
            
            
               Izračun komponente pristojbine na podlagi evidence transakcij
            
            
               1.Komponenta pristojbine na podlagi evidence transakcij se izračuna na podlagi evidence transakcij, ki jih je za prejšnje leto sporočil vsak registrirani mehanizem poročanja, po naslednjem postopku:
            
            
               (a)Agencija ugotovi podatkovne sklope zadevnega registriranega mehanizma poročanja. Podatkovni sklop je sestavljen iz ene od naslednjih skupin podatkov:
            
            
               (i)vse evidence transakcij, sporočene za veleprodajne energetske proizvode v skladu s členom 3(1)(a) Izvedbene uredbe (EU) št. 1348/2014, ki izvirajo iz določenega udeleženca na trgu, ki uporablja določeno organizirano mesto trgovanja;
            
            
               (ii)vse evidence transakcij, sporočene za veleprodajne energetske proizvode v skladu s členom 3(1)(a) Izvedbene uredbe (EU) št. 1348/2014, ki izvirajo iz določenega udeleženca na trgu, ki ne uporablja določenega organiziranega mesta trgovanja;
            
            
               (iii)vse evidence transakcij, s katerimi se sporočajo veleprodajni energetski proizvodi v skladu s členom 3(1)(b) Izvedbene uredbe (EU) št. 1348/2014, ki izvirajo iz določenega udeleženca na trgu;
            
            
               (b)Agencija za vsak podatkovni sklop iz točke (a) določi podkomponento pristojbine v skladu z odstavkom 2 ali 3;
            
            
               (c)komponenta pristojbine na podlagi evidence transakcij je vsota podkomponent, določenih v skladu s točko (b).
            
            
               2.Podkomponente pristojbine na podatkovni sklop za evidence transakcij iz podtočke (i) in (iii) točke (a) odstavka 1 so:
            
         
         
            
                     
                        Evidence transakcij na podatkovni sklop
                     
                     
                  
                  
                     
                        Podkomponenta pristojbine v eurih
                     
                  
               
                     
                        od 1 to 1 000
                     
                  
                  
                     
                        250
                     
                  
               
                     
                        od 1 001 to 10 000
                     
                  
                  
                     
                        500
                     
                  
               
                     
                        od 10 001 to 100 000
                     
                  
                  
                     
                        1 000
                     
                  
               
                     
                        od 100 001 to 1 milijona
                     
                  
                  
                     
                        2 000
                     
                  
               
                     
                        od več kot 1 milijon do 10 milijonov
                     
                  
                  
                     
                        4 000
                     
                  
               
                     
                        od več kot 10 milijonov do 100 milijonov
                     
                  
                  
                     
                        8 000
                     
                  
               
                     
                        več kot 100 milijonov
                     
                  
                  
                     
                        16 000
                     
                  
               
               3.Podkomponente pristojbine na podatkovni sklop za evidence transakcij iz podtočke (ii) točke (a) odstavka 1 so:
            
            
                     
                        Evidence transakcij na podatkovni sklop
                     
                     
                  
                  
                     
                        Podkomponenta pristojbine v eurih
                     
                  
               
                     
                        od 1 do 100
                     
                  
                  
                     
                        250
                     
                  
               
                     
                        od 101 to 1 000
                     
                  
                  
                     
                        500
                     
                  
               
                     
                        od 1 001 to 10 000
                     
                  
                  
                     
                        1 000
                     
                  
               
                     
                        od 10 001 to 100 000
                     
                  
                  
                     
                        2 000
                     
                  
               
                     
                        od 100 001 to 1 milijona
                     
                  
                  
                     
                        4 000
                     
                  
               
                     
                        od več kot 1 milijon do 10 milijonov
                     
                  
                  
                     
                        8 000
                     
                  
               
                     
                        več kot 10 milijonov
                     
                  
                  
                     
                        16 000
                     
                  
               
               4.Pri na novo registriranem mehanizmu poročanja znaša komponenta na podlagi evidence transakcij v letu registracije 65 eurov za koledarski dan od dneva registracije do konca leta. Registrirani mehanizem poročanja in Agencija se lahko dogovorita za drugačen znesek, če bi tak znesek bolj ustrezal pričakovanemu poročanju s strani registriranega mehanizma poročanja. 
            
            
               5.Če je bil registrirani mehanizem poročanja v prejšnjem letu registriran na novo, se število evidenc transakcij za vsak podatkovni sklop pred določitvijo ustreznih podkomponent pristojbine prilagodi:
            
            
            
               Člen 7
            
            
               Izvrševanje
            
            
               1.Računi, ki jih Agencija pošlje v skladu s členom 4(2) ali (3), se v skladu s členom 71 finančne uredbe Agencije štejejo za bremepise.
            
            
               2.Agencija za zagotovitev plačila izstavljenih računov uporabi vsa pravna sredstva z uporabo upoštevnih pravil iz finančne uredbe Agencije, tudi tistih o zamudnih obrestih in izterjavi.
            
            
               3.Če registrirani mehanizem poročanja zamuja s plačilom pristojbine najmanj mesec dni, se lahko Agencija odloči, da bo registriranemu mehanizmu poročanja do plačila celotnega zneska pristojbine onemogočila sporočanje podatkov Agenciji.
            
            
               Člen 8
            
            
               Prehodne določbe v letu 2021
            
            
               Za pristojbine, plačane v letu 2021, se uporabljajo naslednja posebna pravila:
            
            
               (a)rok, ki ga Agencija določi za plačilo računov v skladu s členom 4(2), ne sme biti prej kot 31. marca 2021;
            
            
               (b)registrirani mehanizmi poročanja, ki Agencijo do 31. marca 2021 obvestijo, da ne želijo biti več registrirani pri Agenciji, niso dolžni plačati pristojbine. Podatke lahko še naprej sporočajo do 30. junija 2021;
            
            
               (c)registriranim mehanizmom poročanja, ki ne plačajo pristojbine, se lahko onemogoči sporočanje podatkov Agenciji v skladu s členom 7(3) šele od 1. julija 2021;
            
            
               (d)za pristojbine, ki se pobirajo v letu 2021, se ne uporablja točka (c) člena 5(1).
            
            
               Člen 9
            
            
               Vrednotenje
            
         
         
            
               Komisija ovrednoti izvajanje tega sklepa do 5. julija 2024, potem pa vsakih pet let skupaj z vrednotenjem iz člena 45 Uredbe (EU) 2019/942.
            
            
               Člen 10
            
            
               Začetek veljavnosti in uporaba
            
            
               Ta sklep začne veljati tretji dan po objavi v Uradnem listu Evropske unije.
            
            
               Ta sklep se uporablja od 1. januarja 2021.
            
            
               Člen 3(1) in (2) pa se uporablja od datuma začetka veljavnosti.
            
            
               V Bruslju, 17.12.2020
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 158, 14.6.2019, str. 22. 
               
               
                  
                     (2)
                  
                        Uredba (EU) št. 1227/2011 Evropskega parlamenta in Sveta z dne 25. oktobra 2011 o celovitosti in preglednosti veleprodajnega energetskega trga (UL L 326, 8.12.2011, str. 1).
               
               
                  
                     (3)
                  
                        Delegirana uredba Komisije (EU) 2019/715 z dne 18. decembra 2018 o okvirni finančni uredbi za organe, ustanovljene na podlagi PDEU in Pogodbe Euratom, iz člena 70 Uredbe (EU, Euratom) 2018/1046 Evropskega parlamenta in Sveta (UL L 122, 10.5.2019, str. 1).
               
               
                  
                     (4)
                  
                        Sklep št. 8/2019 upravnega odbora Agencije za sodelovanje energetskih regulatorjev z dne 21. junija 2019 o finančni uredbi Agencije za sodelovanje energetskih regulatorjev.
               
               
                  
                     (5)
                  
                        Izvedbena uredba Komisije (EU) št. 1348/2014 z dne 17. decembra 2014 o sporočanju podatkov v skladu s členom 8(2) in (6) Uredbe (EU) št. 1227/2011 Evropskega parlamenta in Sveta o celovitosti in preglednosti veleprodajnega energetskega trga (UL L 363, 18.12.2014, str. 121).
               
               
                  
                     (6)
                  
                        Direktiva (EU) 2019/944 Evropskega parlamenta in Sveta z dne 5. junija 2019 o skupnih pravilih notranjega trga električne energije in spremembi Direktive 2012/27/EU (UL L 158, 14.6.2019, str. 125).
               
               
                  
                     (7)
                  
                        Direktiva 2009/73/ES Evropskega parlamenta in Sveta z dne 13. julija 2009 o skupnih pravilih notranjega trga z zemeljskim plinom in o razveljavitvi Direktive 2003/55/ES (UL L 211, 14.8.2009, str. 94).